b"\n_START_ARTICLE_\nVariabel\n_START_SECTION_\nVariable i matematik\n_START_PARAGRAPH_\nVariable i matematik er nyttige fordi de g\xc3\xb8r det muligt at lave instruktioner p\xc3\xa5 en generel m\xc3\xa5de. For eksempel kan man lave en matematisk definition for at finde den dobbelte v\xc3\xa6rdi af et hvilket som helst tal: dobbelt(x) = x + x. Alt der nu er behov for er at erstatte x med et vilk\xc3\xa5rligt tal, for eksempel dobbelt(10) = 10 + 10 = 20. Her bruges variablen x til at repr\xc3\xa6sentere at et hvilket som helst tal kan inds\xc3\xa6ttes. En vigtig antagelse g\xc3\xb8res idet alle x'er har samme v\xc3\xa6rdi.\n_START_SECTION_\nStyrevariable og systemvariable\n_START_PARAGRAPH_\nI teknisk sprog omtales ofte styrevariable og systemvariable. F.eks. vil en lejligheds temperatur v\xc3\xa6re en systemvariabel som man kan reguleres ved at skrue op for tilf\xc3\xb8rslen af varmen. En styrevariabel kunne i denne sammenh\xc3\xa6ng v\xc3\xa6re en indstilling af en varmeradiator. _NEWLINE_Et andet eksempel kunne v\xc3\xa6re en bil, hvor en systemvariabel kunne v\xc3\xa6re bilens hastighed og en styrevariabel kunne v\xc3\xa6re gaspedalens position \xe2\x80\x93 \xc3\xb8nsker man i denne sammenh\xc3\xa6ng at implementere en cruise control i bilen, skal man alts\xc3\xa5 designe et reguleringssystem der fors\xc3\xb8ger (via gaspedalen = styrevariablen) at opretholde en hastighed (systemvariabel eller tilstandsvariabel).\n_START_SECTION_\nVariable i datalogi\n_START_PARAGRAPH_\nInden for programmering benyttes variable nogenlunde synonymt med den matematiske betydning selvom de datalogiske designovervejelser i nogle tilf\xc3\xa6lde adskiller sig fra den matematiske brug._NEWLINE_I de fleste programmeringssprog benyttes alfanumeriske tekststrenge som variabelnavne der peger p\xc3\xa5 v\xc3\xa6rdier i computerens hukommelse, hvor man som regel holder sig til variable med enkelte tegn (x, y, z eller eksempelvis bogstaver fra det gr\xc3\xa6ske alfabet).\n_START_SECTION_\nVariables omfang\n_START_PARAGRAPH_\nEn variabels omfang beskriver hvor i et programs kildekode at variablen m\xc3\xa5 bruges mens en variabels levetid beskriver hvorn\xc3\xa5r i et programs udf\xc3\xb8relse at variablen har en v\xc3\xa6rdi. En variabels omfang p\xc3\xa5virker dens levetid."